શ્રીહરિના અંગ રક્ષક છડીદાર પાર્ષદશ્રી કુબેરસિંહ ભક્તરાજ અમદાવાદ ના વતની હતા. તેઓએ પોતાના અમૂલ્ય જીંદગીના સુવર્ણ સમયને શ્રીહરિની સેવામાં સમર્પિત કરી દિધો હતો. રાત્રી દિવસ તેઓ સત્સંગ સંતો અને શ્રીહરિની સેવામાં જ વીતાવતા. સ્વભાવે નિડર શરીરે ખડતલ અને વહિવટની આગવી કોઠાસૂજ ધરાવતા આ ભક્તરાજનો અવાજ બૂલંદ હતો. એટલે જ્યાં જ્યાં શ્રીજીની સવારી નીકળે ત્યાં તેઓ આગળ છડી પોકારતા.